
<br>
Kokouksen laillisuuden ja päätösvaltaisuuden toteaminen<br>
YMPLTK 10.11.2020 § 83<br>
Hallintosäännön 156 §:n mukaan kokouskutsun antaa puheenjohtaja tai hänen estyneenä ollessaan varapuheenjohtaja. Kokouskutsu<br>
lähetetään jäsenille ja muille, joilla on läsnäolo-oikeus tai -velvollisuus, vähintään viittä päivää ennen kokousta. Kokouskutsu on postitettu jäsenille.<br>
Ehdotus<br>
<br>
Kokouskutsu on toimitettu 4.11.2020 lautakunnan jäsenille, kunnanhallituksen edustajalle, kunnanhallituksen puheenjohtajalle, kunnanjohtajalle, palvelualuejohtajalle sekä nuorisovaltuutetulle kunnan<br>
hallintosäännön mukaisesti, joten kokous todetaan asianmukaisesti<br>
koollekutsutuksi ja mikäli enemmän kuin puolet jäsenistä on saapuvilla, myös päätösvaltaiseksi.<br>
<br>
Päätös<br>
<br>
Ehdotus hyväksyttiin.<br>
__________<br>

<br>
Pöytäkirjantarkastajien valitseminen<br>
YMPLTK 10.11.2020 § 84<br>
Hallintosäännön 168 §:n mukaan pöytäkirja tarkastetaan toimielimen<br>
päättämällä tavalla. Kunkin kokouksen tarkastettu pöytäkirja siihen<br>
liitettyine oikaisuvaatimusohjeineen pidetään nähtävänä kunnan<br>
verkkosivuilla kuntalain 140 §:n mukaisesti.<br>
Ympäristölautakunnan tekemän päätöksen mukaan kokouspöytäkirja tarkastetaan valitsemalla kussakin kokouksessa kaksi pöytäkirjan tarkastajaa ja kokouspöytäkirja tarkastetaan viimeistään kolmantena työpäivänä kokouksesta.<br>
Ehdotus<br>
<br>
Ympäristölautakunta valitsee pöytäkirjantarkastajiksi lautakunnan jäsenet Tuomo Riihilahden ja Jaana Ritvasen.<br>
<br>
Päätös<br>
<br>
Ympäristölautakunta valitsee pöytäkirjantarkastajiksi lautakunnan jäsenet Hannu Mäkisen ja Jaana Ritvasen.<br>
__________<br>
<br>

<br>
Lausunto vesilain mukaiseen lupaan Syväsalmen sillan uusimisesta Rutalahdentiellä<br>
1046/10.03.01/2020<br>
YMPLTK 10.11.2020 § 85<br>
Etelä-Suomen aluehallintovirasto pyytää Asikkalan ympäristölautakunnalta lausuntoa liittyen vesilain mukaiseen lupaan. Uudenmaan<br>
elinkeino-, liikenne- ja ympäristökeskus hakee vesilain mukaista lupaa Syväsalmen sillan uusimiseen. Silta sijaitsee Rutalahdentiellä<br>
Asikkalan Urajärvellä. Lausunto on pyydetty toimittamaan<br>
12.11.2020 mennessä.<br>
Hanke käsittää nykyisen Syvänsalmen sillan uusimisen ja siihen liittyvien toimenpiteiden suorittamisen. Uusi silta toteutetaan maanvaraan nykyisen Syvänsalmen sillan (U-5569) kohdalle. Teräsputkisilta<br>
on rakenteeltaan kuumasinkitty aallotettu monilevyrakenne (Tputki).<br>
Uusi silta on kokonaispituudeltaan noin = 5,620 m ja leveydeltään<br>
on 16,8 m ja putken korkeus on noin 3,4 m. Sillan hyötyleveys on<br>
6,2 m. Uudensillan rakennustyöt toteutetaan kuivatyönä työpatojen<br>
sisällä, jonka johdosta vesi ei pääse virtaamaan rakennusaikana.<br>
Rakennustyöt suoritetaan mahdollisimman vähävetisenä ajankohtana.<br>
Normaali ajoneuvoliikenne Rutalahdentiellä (yhdystie 14129) sillan<br>
kohdalla katkaistaan rakennustyön ajaksi. Kevyelle liikenteelle rakennetaan työnaikainen kiertotie siltapaikalle.<br>
Uusi silta perustetaan maanvaraan noin 300 mm alemmas kuin nykyisen sillan pohja, jonka johdosta veden vaihtuvuus paranee erityisesti matalan veden aikana. Putken laki sijoittuu myös noin 30 mm<br>
korkeammalle kuin nykyisessä sillassa. Tämän johdosta ylittävän<br>
tien tasausta nostetaan noin 280 mm sillan kohdalla. Korjattavan tiealueen pituus on noin 50 m.<br>
Valmistelija/esittelijä<br>
Ympäristönsuojelusihteeri Anniina Jäntti<br>
Puh. 044 778 0277, anniina.jantti@asikkala.fi<br>
Ehdotus<br>
<br>
Työstä tulee tiedottaa mahdollisimman laajasti Rutalahdentien varrella asuville, tiedotteessa tulee olla tarkka työn ajankohta ja kesto.<br>
Mahdollinen hätäajoneuvoliikenne on turvattava työn aikana.<br>
Virtauksen lisäämisellä ei saa olla vaikutusta Lokonlahteen laskevaan kuormaan. Syväjärven ekologinen tilanne on heikohko, havaintojen mukaan virtaus kuormittaa nykyisellä virtauksellakin tien ali kulkevasta uomasta Ruotsalaisen puolella olevia lahtia. Virtauksen lisäämisellä tätä ilmiötä voimistettaisiin.<br>
<br>
Päätös<br>
Ptk:n tark.<br>

Ehdotus hyväksyttiin.<br>

Maa-aineslupa Rudus Oy,Urajärvelle kiinteistölle Urabetoni<br>
1083/11.01.00/2020<br>
YMPLTK 10.11.2020 § 86<br>
ASIA<br>
Maa-aineslain (555/1981) 4 §:n mukainen lupahakemus maa- ja kivi-ainesten ottamiseen Asikkalan kunnan Urajärven kylässä sijaitseval-ta tilalta Urabetoni RN:o 16-419-9-107. Ottamisalueen kokonaispinta-ala on 89 800 m2 ja otettavan aineksen kokonaismäärä 639<br>
000 m3. Ottamisaika 10 vuotta. Alueella on voimassa maa-aineksen<br>
ottolupa. Lupaa haetaan nykyisen kaltaisen toiminnan jatkamiselle,<br>
ottotoiminnan syventämiselle sekä alueen loppumaisemoinnille.<br>
HAKIJA<br>
Rudus Oy<br>
*****************<br>
KIINTEISTÖNOMISTAJA<br>
Toiminnanharjoittamisalue on Rudus Oy:n omistamalla tilalla, tilan<br>
kokonaispinta-ala on 10,023 ha.<br>
LUVAN HAKEMISEN PERUSTE<br>
Maa-ainesten ottaminen on luvanvaraista maa-aineslain 4 §:n perus-teella.<br>
Maa-aineslain 7 §:n mukaan maa-ainesten ottamista koskevan lupa-asian ratkaisee kuntien ympäristönsuojelun hallinnosta annetun<br>
lain (64/1986) mukainen kunnan ympäristönsuojeluviranomainen.<br>
Kun-nan ympäristönsuojeluviranomaisena Asikkalassa toimii Asikkalan ympäristölautakunta.<br>
HAKEMUKSEN VIREILLETULO<br>
Hakemus on jätetty Asikkalan ympäristönsuojeluun 8.5.2020. Lupaa<br>
on viranomaisen pyynnöstä täydennetty 28.5.2020.<br>
SELVITYS TOIMINTAA KOSKEVISTA LUVISTA JA KAAVOITUSTILANNE<br>
Alueella on tällä hetkellä voimassa oleva Rudus Oy:n maa-ainesten<br>
ottolupa (Asikkalan kunnan ympäristölautakunta, 11.11.2010 §91).<br>
Lupa on voimassa 15.12.2020 saakka.<br>
Ottamisalueella on voimassa Urajärven osayleiskaava. Kaava on<br>
saanut lainvoiman 28.1.2015. Kaavassa alue on merkitty maa- ja<br>
metsätalousvaltaiseksi alueeksi, jolla on ympäristö- tai maisemavaurion korjaustarve.<br>
Ottamisalueen kiinteistö on osayleiskaavassa kokonaisuudessaan<br>

<br>
jätetty pois sitä ympäröivästä valtakunnalliseen harjujensuojeluohjelmaan kuuluvasta arvokkaasta harjualueesta.<br>
TOIMINNAN SIJAINTIPAIKAN YMPÄRISTÖN TILA, LAATU JA<br>
KOHTEET, JOIHIN TOIMINNALLA ON VAIKUTUSTA<br>
Kohde sijaitsee Hyrtiälänkankaalla, Härkälästä Urajärvelle johtavan<br>
maantien 313 varrella sen pohjoispuolella. Ottamisalueelle johtava<br>
tieliittymä on likimäärin osoitteessa Heinolantie 231. Alueella on ollut<br>
ottotoimintaa jo useita vuosikymmeniä.<br>
Lähin asuinrakennus sijaitsee ottamisalueesta pohjoiskoilliseen noin<br>
700 m etäisyydellä. Sekä Urajärven että Ruotsalaisen etelärannoilla<br>
on lomakiinteistöjä. Ottamisalueella ei nykyisellään ole merkittävää<br>
virkistyskäyttöarvoja, sillä alueella ja sen lähiympäristössä on olemassa olevaa maa-ainesten ottotoimintaa.<br>
Ottamisaluetta ympäröi valtakunnalliseen harjujensuojeluohjelmaan<br>
kuuluva alue, Hyrtilänkangas. Harjujensuojelualuetta lukuun ottamatta kohteen lähistöllä ei sijaitse muita luonnonsuojelualueita. Lähin suojelualue on luonnonsuojelulain nojalla suojeltu Ritalahden<br>
lehmuslehto, joka sijaitsee noin 700 m ottamisalueen rajasta pohjoiseen. Alue on pääosin avattua maa-ainesten ottoaluetta. Alueen<br>
kasvillisuus muodostuu kuivan kangasmetsän lajeista. Pääpuulaji on<br>
mänty. Ottamisalueen ja lähiympäristön nisäkäslajisto on oletettavasti tavanomainen. Kasvistoa, eläimistöä ja hyönteislajistoa ei ole<br>
erikseen inventoitu.<br>
Alueen maaperä on maaperätutkimusten mukaan rakeisuudeltaan<br>
pääosin hiekkaa ja soraa.<br>
Ottamisalueen kohdalla sade- ja pintavedet imeytyvät pohjavedeksi<br>
tai haihtuvat. Pohjaveden virtaussuunta alueella on pohjoiseen. Ottamisalueen välittömässä läheisyydessä ei ole kaivoja tai muita vedenottamoita. Ottamisalue sijaitsee Hyrtiälänkankaan 1-luokan pohjavesialueella (tunnus 0401626). Pohjavesialueen kokonaispinta-ala<br>
on 9,69 km2 ja muodostumisalueen pinta-ala 7,54 km2. Pohjavesialueen määrällinen ja kemiallinen tila on arvioitu hyväksi, eikä alue<br>
ole riskialue tai selvityskohde.<br>
Pohjaveden pinnankorkeutta ja laatua on seurattu suunnitelma-alueella vuodesta 2001 lähtien. Sora-alueen koillisreunassa sijaitsee<br>
vanha rautaputki, P2. Putki P2 ei sovellu näytteenottoon. Lisäksi sora-alueelle on asennettu 4.8.2010 maa-ainesluvassa velvoitettu toinen havaintoputki, P3, joka sijaitsee alueen länsiosassa. Putkesta<br>
P3 suoritetaan myös laadunseurantaa.<br>
Pohjavesiputkesta P3 on otettu laatunäytteitä vuosittain. Vuonna<br>
2019 vesinäyte oli samea, kuten aikaisempinakin vuosina. Sameus<br>
on kuitenkin laskusuunnassa. Vuosien 2012–2015 kokonaisrauta- ja<br>

<br>
kokonaismangaanipitoisuudet olivat korkeat ja ylittivät laatusuosituksen mukaiset enimmäispitoisuudet. Vuodesta 2016 alkaen rauta ja<br>
mangaani on analysoitu liukoisena pitoisuutena. Vuonna 2019 liukoinen mangaanipitoisuus oli 3,7 µg/l sekä liukoinen rautapitoisuus oli<br>
<5,0 µg/l. Vuosina 2016–2019 tehtyjen liukoisten mangaani- ja rautapitoisuuksien pohjalta voidaan olettaa, että aiempien vuosien korkeat kokonaisrauta- ja mangaanipitoisuudet ovat peräisin vesinäytteen mukana tulevasta hienoaineksesta.<br>
Sähkönjohtokyky, kokonaiskovuus ja sulfaattipitoisuus ovat noususuunnassa, mutta kaikkien pitoisuudet ovat alle talousveden laatuvaatimusten ja -suositusten. Suoritetun tarkkailun ja saatujen tulosten perusteella maa-ainestenotto ei näytä vaikuttavan merkittävästi<br>
pohjaveden laatuun tai määrään.<br>
Pohjaveden pinnantaso on vaihdellut pohjavedenhavaintoputkessa<br>
P2 välillä 116,28…117,46 putkessa P3 välillä 118,87…119,68.<br>
Ottamisalue sijaitsee Kymijoen vesistöalueella. Ottamisalueen pohjoisin osa kuuluu Ruotsalaisen valuma-alueeseen (2. jakovaihe) ja<br>
Ruotsalaisen lähialueeseen (3. jakovaihe). Muu ottamisalue kuuluu<br>
Arrajoen valuma-alueeseen (2. jakovaihe) ja Seestanjoen valuma-alueeseen (3. jakovaihe).<br>
Etäisyydet suunnitellun ottamisalueen rajasta lähimpiin vesiesiintymiin ovat lyhimmillään seuraavat:<br>
<br>
Ruotsalainen pohjoiskoillisessa 900 metriä<br>
<br>
Kiiskinlammi länsiluoteessa 1400 metriä<br>
<br>
Urajärvi länsiluoteessa 1700 metriä<br>
Ottamisalue ei kuulu valtakunnallisesti merkittäviin maisema-alueisiin tai Päijät-Hämeen maakunnallisesti arvokkaisiin maisema-alueisiin. Alue on pääosin jo avattua maa-ainesten ottoaluetta.<br>
Alueella ei ole tiedossa olevia kulttuurihistoriallisia suojelukohteita.<br>
Ottamisalueella ei ole tunnettuja kiinteitä muinaisjäännöksiä.<br>
ARVIO YMPÄRISTÖVAIKUTUKSISTA JA TOIMENPITEET HAITTOJEN LIEVENTÄMISEKSI<br>
Alueella tapahtuvasta ottamistoiminnasta ei katsota aiheutuvan merkittävää haittaa asutukselle tai virkistykselle, sillä ottamisalueen lähietäisyydellä ei ole asutusta eikä alueella nykyisellään ole merkittävää virkistyskäyttöarvoa.<br>
Yleisesti kasvillisuuden, pintamaan ja hiekka-/sorakerrosten poistaminen lisää pohjaveden likaantumisriskiä, pohjavedenpinnan tason<br>
vaihteluita ja vaihteluvälin suurenemista. Humuskerroksen ja kasvillisuuden palautumisen jälkeen mahdolliset laadun ja pinnantason<br>
vaihtelut alueella tasaantuvat. Pohjaveden muutosten seurantaa<br>

<br>
varten alueella on kaksi pohjavesiputkea. Pohjaveden pinnan taso<br>
mitataan säännöllisesti ja sillä varmistetaan ottamistaso sellaiseksi,<br>
että pohjavedenpinnan päälle jätetään vähintään 4 metrin maa-aineskerros. Normaalista toiminnasta ei katsota aiheutuvan merkittävää haittaa pohjavedelle. Merkittävä likaantumisvaara saattaa syntyä onnettomuus- tai häiriötilanteessa, jolloin riskinä on alueelle varastoitavien ja käsiteltävien poltto- ja voitelueineiden sekä laitteissa<br>
ja koneissa käytettävien hydrauliikkaöljyjen pääsy maaperään ja<br>
pohjaveteen. Pohjaveden pilaantumisen riskiä minimoidaan työkoneiden huolellisella kunnossapidolla ja säännöllisellä tarkkailulla.<br>
Myyntikuormauskonetta säilytetään tiiviillä pohjalla ja katoksella varustetulla varikkoalueella. Myös myyntikuormauskoneen tankkaus<br>
suoritetaan tällä alueella. Muita työkoneita ei alueella säilytetä tuotantoajankohtien ulkopuolella. Polttoaineet säilytetään kaksoisvaippasäiliössä, joka on varustettu ylitäytön estimellä.<br>
Alueelle varataan turvetta tai muuta öljynimeytysainetta riittävä määrä (50–100 l), jotta mahdollisen öljyvahingon sattuessa voidaan heti<br>
ryhtyä asianmukaisiin torjuntatoimenpiteisiin. Mahdollisen vahingon<br>
sattuessa aloitetaan välittömästi torjuntatoimet ja asiasta ilmoitetaan<br>
kunnan ympäristönsuojeluviranomaiselle ja tarvittaessa pelastuslaitokselle. Pohjavettä ehdotetaan tarkkailtavaksi nykyisistä pohjavesiputkista. Pohjaveden pinnantaso mitataan alueella olevista pohjavesiputkista (P2 JA P3) kolmen kuukauden välein. Pohjaveden laatua<br>
seurataan pohjavesiputkesta P3 kerran vuodessa otettavilla näytteillä. Näytteistä analysoidaan joka kolmas vuosi ns. laaja analyysi ja<br>
välivuosina ns. suppea analyysi.<br>
Laaja analyysi sisältää seuraavat analyysit: E.coli, aistinvaraiset (haju, ulkonäkö), alkaliniteetti,alumiini, happi, kloridi, kemiallinen hapenkulutus (CODMn), nitraatti- ja nitriittityppi, pH-luku, rauta, sameus,<br>
sulfaatti, sähkönjohtavuus, väri, TVOC, C5-C10, mineraaliöljy<br>
(C10-C40).<br>
Suppea analyysi sisältää seuraavat analyysit: E.coli, aistinvaraiset<br>
(haju, ulkonäkö), kemiallinen hapenkulutus (CODMn), pH-luku, sähkönjohtavuus, happi, kovuus, kloridi, sulfaatti, sameus, rauta, mangaani, mineraaliöljy (C10-C40).<br>
Tarkkailutulokset kootaan raporttiin, joka toimitetaan ympäristöviranomaiselle aina seuraavan vuoden maaliskuun loppuun mennessä.<br>
Mikäli näytteenoton yhteydessä ja analyyseissä havaitaan jotakin tavallisuudesta poikkeavaa, tiedotetaan asiasta välittömästi valvontaviranomaista ja sovitaan tarvittavista toimenpiteistä.<br>
Maa-ainesten ottaminen hävittää tilapäisesti alueen metsäkasvillisuuden. Ottaminen vaikuttaa tilapäisesti myös alueen eläimistöön.<br>
Ottamistoiminnan jälkeen alue tullaan palauttamaan metsätalousalueeksi sekä muodostamaan alueelle paahderinne. Jälkihoito tehdään<br>

osittain jo ottamisaikana. Puusto palautetaan alueelle istuttamalla.<br>
Paahderinteeseen kylvetään arvokasta paahdekasvilajistoa, joka<br>
luontaisesti menestyy alueella. Toiminnan päätyttyä alueen aluskasvillisuus ja eläimistö palautuvat vähitellen. Ottotoiminnalla ei ole vaikutusta lähimpään luonnonsuojelualueeseen, sillä etäisyys sinne on<br>
lähes kilometrin.<br>
Toiminnasta aiheutuva pöly syntyy pääosin kaivuusta, seulonnasta<br>
ja kuormauksesta. Melua aiheuttaa edellä lueteltujen toimintojen lisäksi kuljetukset. Kaivuu ja maa-aineksen jalostustoiminta tapahtuu<br>
ympäröivää maastoa alemmalla tasolla. Tämä vähentää melun ja<br>
pölyn leviämistä ympäröiville alueille. Lisäksi ottoalueen lähietäisyydellä ei sijaitse melulle ja pölylle herkkiä kohteita. Varastokasat pyritään sijoittamaan siten, että tuulen aiheuttama pölyäminen on mahdollisimman vähäistä. Tarpeen mukaan varastokasoja kastellaan pölyämisen estämiseksi. Melu- pölypäästöt rajoittuvat pääosin tuotantoalueelle.<br>
Työkoneista syntyvät pakokaasupäästöt rajoittuvat pääosin tuotantoalueelle ja kuljetusajoneuvojen ilmapäästöjen merkitys muuhun alueen liikenteeseen suhteutettuna ei ole merkittävä. Melua ja pölyä<br>
tarkkaillaan alueella aistinvaraisesti.<br>
Alueella jo tapahtunut maa-ainesten otto on muuttanut alueen maisemakuvaa. Ottoalueelta on jo kaadettu puut. Muulta osin alue on<br>
tavanomaista talousmetsämaisemaa. Maaainesten otto tulee muuttamaan alueen maisemaa paikallisesti. Alueen topografia tulee<br>
muuttumaan ottotoiminnan alueella. Kaukomaisemaan hankkeella ei<br>
ole kuitenkaan merkittävää vaikutusta.<br>
Maisemoinnilla, jota tehdään sekä jo toiminnan aikana että toiminnan loputtua, pehmennetään ottotoiminnan maisemavaikutuksia. Ottamistoiminnan jälkeen alue maisemoidaan siten, että se luontevasti<br>
istuu ympäröiviin alueisiin ja soveltuu pääosin metsätalouskäyttöön.<br>
SUUNNITELTU OTTAMISTOIMINTA<br>
Alueella on voimassa maa-ainesten ottolupa. Alue on kokonaisuudessaan jo maa-ainestenottokäytössä, lukuun ottamatta koillis- ja<br>
länsiosan jo maisemoituja kulmauksia. Otto on alimmillaan tasossa<br>
+136.<br>
Luvitettava ottamisalue on kooltaan 8,98 ha, josta kaivualuetta on<br>
4,48 ha. Ottamisalue rajautuu nykyisen luvan mukaisesti lukuun ottamatta jo maisemoituja kulmauksia. Ottamisalue ja kaivualue merkitään maastoon esim. paalukepein. Alueella on korkomerkintä, josta<br>
kaivutasoa voidaan seurata. Jyrkät luiskat suojataan lippusiimalla.<br>
Ottamistoiminta tullaan toteuttamaan vaiheittain siten, että vaiheessa 1 maa-ainekset otetaan kaivuualueelta alueen nykyisen maa-ainesluvan mukaiseen tasoon +136. Ennen kuin ottamista jatketaan<br>

syvemmälle, alueen reunat luiskataan ja maisemoidaan ottamisalueen rajalta kaivuualueen rajaan asti. Vaiheessa 2 ottamista jatketaan tasoon +123,7. Ottamistoiminnan päätyttyä alueen reunat luiskataan ja maisemoidaan kaivuualueen reunasta pohjatasolle.<br>
Maa-ainekset otetaan tasoon +123,7. Ylimpään havaittuun pohjavedenpintaan jätetään vähintään 4 metrin suojakerros alueilla, joilla<br>
kaivua suoritetaan. Pohjavedenpinta on putkessa P3 ollut maksimissaan tasolla +119,68 ja putkessa P2 tasolla +117,46. Suunnitelmakartta on piirustuksessa 1-2 ja leikkauskuvat ovat piirustuksessa 1-4.<br>
Tämän suunnitelman mukaisen alueen ottomäärä on 639 000 m3ktr.<br>
Lupaa haetaan 10 vuodeksi. Vuotuinen ottomäärä on keskimäärin<br>
25 000 m3ktr. Otettava aines on pääasiassa hiekkaa ja hienoa hiekkaa sekä soraa.<br>
Ottamisalueella on ottotoimintaa, seulontaa, kuormauksia ja kuljetuksia maanantaista perjantaihin klo 6-22. Kuormausta ja kuljetusta<br>
voi olla satunnaisesti myös lauantaisin klo 7-18. Sunnuntaisin tai arkipyhinä alueella ei toimita. Toimintaa on alueella ympäri vuoden,<br>
mutta toiminta on jaksottaista. Myös seulonta on jaksottaista. Muina<br>
aikoina seulontalaitteistoa ei säilytetä ottoalueella. Kuormausta ja<br>
kuljetusta tehdään ympäri vuoden.<br>
Kaivettu maa-aines seulotaan ottoalueella valmistuotteiksi. Seulottu<br>
aines varastoidaan alueen sisällä eri raefraktioita sisältävissä varastokasoissa. Maa-ainesten varastokasat sijoitetaan ottoalueen pohjalle. Seulan ja varastokasojen sijainnit alueella vaihtelevat toiminnan<br>
edetessä. Ne pyritään pitämään mahdollisimman lähellä kaivurintausta.<br>
Suunnitelmassa on esitetty kaivannaisjätteiden hyödyntämisen<br>
suunnitelma.<br>
Ottoalueelle rakennetaan katettu tukitoiminta-alue, jossa työkoneita<br>
ja laitteita säilytetään. Tukitoiminta-alueella säilytetään myös polttoaineet ja suoritetaan tankkaukset. Tukitoiminta-alue rakennetaan siten, että maapohjalle asennetaan tiivis reunoilta korotettu kalvo, jonka päälle levitetään noin 30 cm paksuinen hiekkakerros. Alueelle varataan myös imeytysmateriaalia mahdollisten vahinkotilanteiden varalle. Katos estää hulevesien syntymisen tukitoiminta-alueelta. Alueella varastoitavat polttoaineet varastoidaan kaksoisvaippasäiliöissä,<br>
jotka on varustettu ylitäytön estimillä. Tankkauslaitteisto varustetaan<br>
sulkuventtiilillä, ettei tankkauslaitteiston vuoto- tai rikkoutumistapauksissa säiliö pääse valumaan tyhjäksi. Tankkauslaitteisto lukitaan luvattoman käytön estämiseksi. Polttoainesäiliö sijoitetaan<br>
muovitetulle ja katetulle alueelle.<br>
Alueella syntyvät jätteet säilytetään tukitoiminta-alueella asianmukaisissa astioissa. Vaarallisia jätteitä säilytetään lukituissa säiliöissä siPtk:n tark.<br>

ten, että niistä ei aiheudu vaaraa ympäristölle tai ne toimitetaan välittömästi pois alueelta. Jätteet toimitetaan vastaanottopaikkoihin, joilla<br>
on lupa vastaanottaa ko. jätettä. Alueella syntyvä jätemäärä on erittäin vähäinen.<br>
Ennen lopullisten jälkihoitotoimenpiteiden aloittamista alue siistitään.<br>
Ottotoiminnan jälkeen alue palautuu osittain metsätalouskäyttöön.<br>
Alueen pohjoisrintaus luiskataan kaltevuuteen 1:2 ja muut rintaukset<br>
kaltevuuteen 1:3. Ottoalueen muotoilussa käytetään ottoalueen reunoille läjitettyjä pintamaita ja alueelta saatavaa hienoa hiekkaa, jotka<br>
levitetään reunaluiskaan ja pohjatasanteelle 0,1-0,2 m:n paksuiseksi<br>
kasvualustaksi tulevalle metsitykselle, poislukien paahderinne, joka<br>
jätetään sorapintaiseksi. Mikäli tarvetta ilmenee verhoilu- tai luiskausmateriaalina voidaan käyttää muualta tuotuja puhtaita massoja.<br>
Alueen metsittäminen tehdään istuttamalla lukuun ottamatta alueen<br>
pohjoisreunan luiskaa (1:2) ja sen etureunaa, joista muodostetaan<br>
paahdealueita. Puustoksi istutetaan männyn taimia noin 2000 kappaletta hehtaaria kohti. Mikäli maaperä ja valaistusolosuhteet ovat<br>
otollisia, voidaan männyn tilalle istuttaa myös muita puulajeja. Aluskasvillisuuden annetaan muodostua alueelle luontaisesti. Alueen<br>
pohjoisreunan luiskasta ja luiskan edustasta muodostetaan ottotoiminnan päättyessä paahdealue. Paahdeympäristöt ovat kuivia niittyjä, ketoja tai metsiä, jotka sijoittuvat usein harjujen tai selänteiden<br>
etelän ja lännen puoleisille rinteille ja valoisille aukeille.<br>
Niiden kasvillisuuteen vaikuttavat ekologiset tekijät, etenkin rinteen<br>
muoto ja suunta. Jyrkemmät rinteet erosoituvat helposti paljastaen<br>
hiekan tai soran maan pintaan. Monet paahteisuutta suosivat lajit<br>
vaativatkin peittämätöntä kiviainesta. Paahdekasvisto on alkuperäistä lajistoamme, joka on levinnyt tänne jääkauden jälkeen arokasvillisuutena. Koko maan laajuudella harjumetsien valorinteet on luokiteltu vaarantuneiksi ja Etelä- Suomessa jopa erittäin uhanalaisiksi.<br>
Paahdealueelle ei tarvitse levittää pintamaata tai muuta kasvualustaa, sillä luontainen paahdelajisto suosii paljasta kivennäismaata.<br>
Maa möyhennetään niiltä osin kuin se on tiivistynyt. Alue jätetään<br>
hiekkapintaiseksi. Vähintään n. 30 % alasta jätetään kylvämättä, jotta ympäristön luontainen lajisto saa myös itsestään levitä alueelle.<br>
Kylvettäviä lajeja voivat olla esimerkiksi:<br>
<br>
kangasajuruoho Thymus serpyllum<br>
<br>
keltamaite Lotus corniculatus<br>
<br>
karvaskallioinen Erigeron acris<br>
<br>
kissankäpälä Antennaria dioica<br>
<br>
mäkitervakko Silene viscaria<br>
<br>
pikkutervakko Silene suecica<br>
<br>
metsänätkelmä Lathyrus sylvestris<br>
<br>
ketokeltto Crepis tectorum<br>
Edellä luetelluista lajeista valitaan 1-8 lajia, joiden siemeniä alueelle<br>

voidaan kylvää. Paahdealue on osa Rudus LUMO-ohjelmaa, jossa<br>
yhtenä osana ympäristövastuullista toimintaa huomioidaan aiempaa<br>
paremmin luonnon monimuotoisuuden turvaaminen ja lisääminen<br>
maa-ainesalueilla. Tavoitteena on, että alue on luonnon monimuotoisuuden kannalta arvokkaampi toiminnan päättyessä kuin sen alkaessa. Vastaavaa maisemointia on jo suoritettu useassa Ruduksen<br>
toimipaikassa.<br>
Ottaminen ei aiheuta muutosta nykyisiin liikennejärjestelyihin. Liikennöinti alueelle tapahtuu olemassa olevia teitä pitkin. Liittymä toiminta-alueelle on likimäärin osoitteessa Heinolantie 231.<br>
Suunniteltu maa-ainesten ottomäärä on noin 25 000 m3ktr vuodessa, jonka perusteella arkipäivisin suoritettavien kuljetusten lukumääräksi on arvioitu keksimäärin noin 7 kappaletta. Oletuksena on, että<br>
puolet maa-aineksista kuljetetaan kuorma-autolla ilman peräkärryä<br>
ja puolet peräkärryllä. Käytännössä ajomäärät vaihtelevat.<br>
HAKEMUS TOIMINNAN ALOITTAMISEKSI MAHDOLLISESTA<br>
MUUTOKSENHAUSTA HUOLIMATTA<br>
Rudus Oy hakee maa-aineslain 21 §:n mukaista lupaa aloittaa<br>
maa-ainesten ottaminen mahdollisesta muutoksenhausta huolimatta<br>
alueella, joilla on voimassa oleva maa-aineslupa. Perusteluna esitetään, että kyseessä on olemassa oleva maa-ainesten ottoalue, jolla<br>
on voimassa oleva lupa maa-ainesten ottamiselle. Toiminnan aloittaminen ei tee muutoksenhakua hyödyttömäksi. Hakija sitoutuu asettamaan vaadittavan vakuuden, jonka suuruudeksi ehdotetaan 5 000<br>
euroa.<br>
ASIAN KÄSITTELY<br>
Kuuluttaminen<br>
Lupahakemus on kuulutettu kunnan ilmoitustaululla 24.6. –<br>
14.8.2020 sekä kuulutusilmoitus julkaistu Päijät-Häme -lehdessä<br>
24.6.2020. Naapurikiinteistöt on kuultu viranomaisen toimesta kuulutusajalla.<br>
Lausunnot<br>
Hakemuksesta pyydettiin lausunto Hämeen elinkeino- liikenne ja<br>
ympäristökeskukselta sekä Päijät Hämeen hyvinvointikuntayhtymältä.<br>
Päijät-Hämeen hyvinvointikuntayhtymä on lausunut lupahakemuksesta 14.7.2020 seuraavaa:<br>
Terveydensuojeluviranomaisen tietoon ei ole aikaisemmin tullut<br>
epäilyjä kyseisestä toiminnasta aiheutuvasta terveyshaitasta tai merkittävästä viihtyvyyshaitasta. Seuraavat seikat tulisi kuitenkin huomioida lupaprosessissa.<br>

Pohjaveden suojelu tulee erityisesti huomioida toiminnassa, koska<br>
maa-ainesalue sijaitsee yhdyskunnan vedenhankinnalle tärkeällä<br>
pohjavesialueella. Toiminnalla ei saa olla haitallista vaikutusta alueen pohjaveden laatuun tai määrään. Toiminnan pohjavesivaikutusten tarkkailua tulee jatkaa esitetyssä laajuudessa. Lpaehdoissa tulisi<br>
määrittää alin sallittu ottotaso ja suojakerros, joka vähintään tulee<br>
jättää ottotason ja ylimmän havaitun pohjaveden pinnan väliin,. Hakemuksessa ilmoitettua 4 metrin suojakerrosta voidaan pitää suositeltavana minimivaatimuksena.<br>
Työkoneiden tankkaus sekä öljytuotteiden, jätteiden ja kemikaalien<br>
varastointi tulee järjestää siten, ettei toiminnasta aiheudu pohjaveden tai maaperän pilaantumisen vaaraa. akemuksessa esitetyt tukitoiminta-alueen suojarakenteet tulee toteuttaa mahdollisimman pian<br>
pohjavesiriskien minimoimiseksi. Pohjavedelle haitallisia aineita tulisi<br>
alueella varastoida vain toiminnan kannalta välttämätön määrä.<br>
Terveydensuojelun yksiselitteinen näkemys on, että toiminnasta aiheutuva melu ei saa ylittää valtioneuvoston päätöksen 993/1992<br>
mukaisia melutason ohjearvoja lähimmissä häitiintyvissä kohteissa.<br>
Melua tulee torjia aktiivisesti mm. laiteteknisten ratkaisujen ja varastokasojen sijoittelun avulla. Melun aiheuttaman viihtyvyyshaitan vähentämiseksi lupaehdoissa tulisi rajata vuorokautiset toiminta-ajat<br>
enintään hakemuksessa esitetyiksi.<br>
Toiminnan seurauksena syntyvä pöly ei saa aiheuttaa kohtuutonta<br>
haittaa asutukselle ja ihmisille. Hakija tulee velvoittaa toteuttamaan<br>
riittävät toimenpiteet pölyhaittojen vähentämiseksi toiminta-alueella<br>
ja liittymäteillä sekä tarkkailemaan pölyhaittojen esiitymistä ympäristössä. Pohjavesialueella tulee huomioida, ettei pölynsidonnassa voida käyttää suolausta.<br>
Hakijan tulee tarkkailla pintavesine muodostumista ja tarvittaessa<br>
käsitellä vedet laskeutusaltaassa ennen maastoon johtamista.<br>
Jälkihoito- ja maisemointitoimenpiteiden osalta hakija tulisi velvoittaa<br>
etenemään vaiheittaan hakemuksen täydennyksessä esitetyn suunnitelman mukaisesti. Jos alueelle tuodaan muualta maa-aineksia<br>
maisemointitarkoituksessa, tulee niiden olla puhtaita eikä niistä saa<br>
liueta haitallisia aineita. Jällkihoitoa koskevissa lupamääräyksissä<br>
tulisi hakija velvoitta jatkamaan pohjaveden tilan seurantaa riittävä<br>
aika ottamistoiminnan päätyttyä.<br>
Hämeen ELY-keskus lausui 31.7.2020 antamassaan lausunnossa<br>
seuraavaa:<br>
Ottamisalue sijaitsee valtakunnalliseen harjujensuojeluohjelmaan<br>
kuuluvalla Hyrtiälänkankaalla (HSO 040034), jolla kokonaisuutena<br>
on maa-aineslain tarkoittamia merkittäviä maisemallisia ja geologisia<br>

arvoja. Hakemuksen mukainen ottamisalue on esitetty harjujensuojeluohjelmassa ns. rajoitetun oton osa-alueena, jolla ottamisen laajuus ja ottotapa on jätetty tapauskohtaisesti harkittavaksi maa-aineslain mukaisessa lupamenettelyssä. Valtioneuvoston harjujensuojeluohjelmaa koskevan mukaan periaatepäätöksen 3.5.1984 mukaan ottotoiminnan tuli liittyä ensisijaisesti ottoalueen maisemointiin. Suomen ympäristökeskuksen julkaisussa Soranoton ja suojelun tila harjujensuojelualueilla – aluekohtainen tarkastelu (raportteja 1/2006) on<br>
todettu maa-ainesten oton olleen nyt haettavalla alueella edelleen<br>
käynnissä ja osittain myös rajoitetun oton osa-alueen ulkopuolella.<br>
Ottamisaluetta on julkaisussa kuvattu seuraavasti: Soranotto alueella oli aloitettu vuonna 1964. Vuodesta 1977 alkaen soranotto oli ollut<br>
laajamittaista. Vuonna 1983 laaditun ottosuunnitelman tavoitteena<br>
oli ottaa alueelta soraa 1,5 milj. k-m³.<br>
Otto aloitettaisiin alueen keskivaiheelta, mistä se etenisi itään ja länteen. Viimeksi otto ulotettaisiin eteläosiin. Ennen vuotta 1983 alueelta oli otettu soraa 130 000 k-m³. Vuonna 1984 alueella todettiin tapahtuneen soranottoa jo siinä määrin, että lisäotto alueen maisemoimiseksi oli tarpeen.<br>
Ympäristönsuojelutoimisto esitti ottosuunnitelmaa supistettavaksi siten, että Supinlovien puoleinen vaihe II ja noin 20 m levyinen vyöhyke vaiheesta I rajattaisiin pois ja otto rajoitettaisiin silloisen kuopan<br>
pohjatasoon. Ottomäärä väheni 750 000 k-m³:iin. Kunnanhallitus<br>
myönsi ottoluvan kymmeneksi vuodeksi. Hakija valitti päätöksestä<br>
lääninhallitukselle. Vaatimuksena oli, että lupa tuli myöntää hakemuksen mukaisena. Lääninhallitus hylkäsi valituksen ja vahvisti kunnanhallituksen alistetun päätöksen. Alueelle haettiin uutta ottolupaa<br>
vuonna 1995. Ympäristöministeriön antaman lausunnon mukaan ottaminen alueella oli kesken eikä aluetta oltu maisemoitu. Ministeriön<br>
mielestä ottoa oli mahdollista jatkaa uuden ottosuunnitelman mukaisesti. Ottaminen ja jälkihoito tuli alueella tapahtua kuuden vuoden<br>
aikana, jonka jälkeen maa-ainesten ottaminen alueella oli saatettu<br>
kokonaan loppuun ja alue oli maisemoitu ja metsitetty. Suunnitelman<br>
mukainen ottoalue oli noin 8,7 ha. Vuonna 1995 käytössä oli 6,5<br>
ha:n suuruinen alue, josta avattua kaivualuetta 5 ha. Ottosuunnitelman mukaan ottoa jatkettiin pääasiassa länteen päin (vaihe II). Toiminnan loputtua reunat luiskattaisiin kaltevuuteen 1:3 tai loivemmiksi. Ottolupa myönnettiin vuonna 1995 kuudeksi vuodeksi 420 000<br>
k-m³:lle.<br>
Alueelle oli myönnetty vuonna 2001 uusi soranottolupa 347 000<br>
km³:lle, joka on voimassa vuoteen 2011 asti. Ottamisalueella tällä<br>
hetkellä voimassa oleva lupa on myönnetty vuonna 2010 ja se on<br>
voimassa 15.12.2020 saakka. Luvassa on edellytetty maisemointitoimenpiteiden suorittamista lupakauden loppuun eli 15.12.2020<br>
mennessä. Nyt haettavalla luvalla on tarkoitus laajentaa ottoa syPtk:n tark.<br>

ventämällä kaivua noin 13 m nykyisen luvan pohjan tason alapuolelle.<br>
Ottamisalue sijaitsee Hyrtiälänkangas-nimisellä (0401626) vedenhankintaan soveltuvalla pohjavesialueella. Suunnitellusta ottamisalueesta noin 1 km pohjoiseen sijaitsee Rutapohjan tutkittu pohjavedenottamon paikka, josta vuonna 2007 tehdyn koepumppauksen<br>
perusteella saatavissa vettä 2000–3000 m³/d.<br>
Pohjaveden virtaussuunta on ottamisalueelta kohti tutkittua vedenottamon paikkaa. Pohjaveden ylin pinnantaso ottamisalueella sijaitsevassa havaintoputkessa on ollut +119,68 m. Alin suunniteltu ottamistaso on +123,7 m.<br>
Hämeen ELY-keskus katsoo, että suunnitelman mukaisesta valtakunnalliseen harjujensuojeluohjelmaan kuuluvalle geologisesti arvokkaalle alueelle sijoittuvasta maa-ainesten otosta, ja erityisesti ottamisalueen syventämisestä, aiheutuisi maa-aineslain 3 §:n 1 momentin 2 kohdan tarkoittamaa erikoisten luonnonesiintymien tuhoutumista, eikä hankkeelle näin olen tule myöntää lupaa. Mikäli ottamissuunnitelmaa muutetaan siten, ettei otto syvene tai laajene nykyisen luvan mahdollistamasta otosta, ei alueen maisemointiin tähtäävälle otolle ole estettä edellyttäen, että lupa harkinnassa otetaan<br>
huomioon seuraavaa:<br>
<br>
Ottaminen ja jälkihoito tulee toteuttaa suunniteltua lyhyemmässä ajassa. ELY-keskus suosittelee luvan myöntämistä korkeintaan viideksi vuodeksi.<br>
<br>
Pohjavesitarkkailu voidaan toteuttaa ottamissuunnitelmassa<br>
esitetyn mukaisesti. Tarkkailun tulokset tulee toimittaatiedoksi<br>
ELY-keskukselle. Tarkkailuraportin lisäksi tulokset tulee toimittaa pohjavesitietojärjestelmään (POVET) tallennettavassa<br>
muodossa.<br>
<br>
Jälkihoidon ja pohjaveden tilan seurantaa tulee jatkaa vähintään 3 vuotta ottamisen päätyttyä. Pohjaveden havaintoputket<br>
tulee jättää alueelle mahdollista jälkiseurantaa varten.<br>
Vastineet<br>
Hakija on antanut 29.9.2020 seuraavanlaisen vastineen Hämeen<br>
ELY-keskuksen lausuntoon:<br>
Kuten Hämeen ELY-keskus lausunnossaan toteaa, on alueella ollut<br>
maa-ainestenottotoimintaa usean vuosikymmenen ajan. Maa-ainesten otto on jo muokannut harjumaisemaa. Rudus Oy:n näkemyksen<br>
mukaan ottotason syventäminen ei aiheuttaisi maa-aineslain 3 §:n 1<br>
momentin 2 kohdan tarkoittamaa seurausta. Sitä vastoin ottotason<br>
syventämisellä olisi mahdollista hyödyntää jo avatun alueen hiekkaja soravarat tehokkaasti ja aiheuttamatta harjujensuojeluohjelma-alueen luonto- tai maisema-arvojen heikentämistä tai tuhoamista.<br>
Ptk:n tark.<br>
<br>
ASIKKALAN KUNTA<br>
Ympäristölautakunta<br>
<br>
Pöytäkirja<br>
§ 86<br>
<br>
9/2020<br>
<br>
17 / 23<br>
<br>
10.11.2020<br>
<br>
Rudus Oy:n ottamisalue on pinta-alaltaan 8,98 hehtaaria. Hyrtiälänkankaan harjujensuojeluohjelma-alueen pinta-ala on noin 615 hehtaaria. Ottamisalueen pinta-ala on siten vain noin 1,5 % harjujensuojeluohjelma-alueen pinta-alasta.<br>
Rudus Oy ei näe estettä luvan myöntämiselle kymmeneksi vuodeksi.<br>
Lupa-ajan lyhentämisen sijaan Rudus Oy esittää, että lupahakemuksen täydennyksessä kuvatun ensimmäisen vaiheen maa-ainekset<br>
otetaan ja alue maisemoidaan viiden vuoden kuluessa nyt haettavan<br>
luvan mukaisen toiminnan aloittamisesta. Nykyisen luvan mukaisesta ottotasosta lähdetään syventämään ottoa vasta, kun ensimmäisen vaiheen maisemointi on saatu valmiiksi.<br>
Lausunnot on otettu huomioon lupamääräyksissä.<br>
Päätöksenteko<br>
Asikkalan kunnan hallintosäännön mukaisesti ympäristölautakunnan<br>
ratkaisuvaltaan kuuluu päättää maa-aineslupien myöntämisestä.<br>
Maa-aineslain 19 §:n mukaan päätös annetaan julkipanon jälkeen.<br>
Ainesten ottamista koskevasta luvasta on viivytyksettä ilmoitettava<br>
ELY-keskukselle.<br>
Valmistelija/esittelijä<br>
Ympäristönsuojelusihteeri Anniina Jäntti<br>
puh. 0447780277, anniina.jantti@asikkala.fi<br>
Ehdotus<br>
<br>
Ympäristölautakunta päättää hyväksyä hakemuksen ja myöntää<br>
haetun maa-ainesluvan Rudus Oy:lle kiinteistölle Urabetoni Asikkalan Urajärven kylässä sijaitsevalle ottamisalueelle ottamissuunnitelmaa noudattaen sekä liitteenä olevien lupaehtojen mukaisesti.<br>
Asikkalan ympäristölautakunta myöntää Rudus Oy:lle esitettyä vakuutta vastaan luvan aloittaa muutoksenhausta huolimatta.<br>
<br>
Päätös<br>
<br>
Ehdotus hyväksyttiin.<br>
Eija Tornio saapui kokoukseen klo 17.10. pykälän käsittelyn aikana.<br>
__________<br>
<br>
Ptk:n tark.<br>
<br>
ASIKKALAN KUNTA<br>
Ympäristölautakunta<br>
<br>
Pöytäkirja<br>
§ 87<br>
<br>
9/2020<br>
<br>

<br>
10.11.2020<br>
<br>
Asikkalan ympäristönsuojelumääräysten muutos<br>
947/11.01.00/2020<br>
YMPLTK 10.11.2020 § 87<br>
Asikkalan kunnan ympäristönsuojelumääräyksin on valmisteltu viranhaltijatyönä vähäistä muutosta koskien harmaiden vesien imeyttämistä puhdistettuina pohjavesialueella. Tarve muutokselle syntyi<br>
voimassa olevien määräysten muotoilusta, josta syntyi jatkuvia poikkeamistarpeita. Määräyksen muotoilua on muutettu niin, että se ottaa huomioon erilaiset olosuhteet kunnan pohjavesialueilla, joiden<br>
herkkyys vaihtelee alueittain.<br>
Luonnos päivitetyistä ympäristönsuojelumääräyksistä asetettiin nähtäville 24.6.2020 – 14.8.2020 väliseksi ajaksi.<br>
Asikkalan kunnan ympäristölautakunta päätti pyytää päivitetystä ympäristönsuojelumääräysten luonnoksesta lausuntoa seuraavilta tahoilta: Hämeen elinkeino-, liikenne- ja ympäristökeskukselta, Asikkalan ympäristökunnilta, Päijät-Hämeen pelastuslaitokselta, Päijät-Hämeen hyvinvointiyhtymän ympäristöterveyskeskukselta, Päijät-Hämeen jätelautakunnalta, Asikkalan kunnan tekniseltä lautakunnalta,<br>
Asikkalan maaseutupalveluilta, Asikkalan luonnonystävät ry:ltä, sekä<br>
Asikkalan Yrittäjät ry:ltä.<br>
Ympäristönsuojelumääräysten muutoksesta lausunnon toimitti Päijät-Hämeen hyvinvointikuntayhtymä sekä Päijät-Hämeen pelastuslaitos. Hämeen ELY-keskuksen pohjavesiasiantuntijan kanssa asiasta<br>
on käyty ennakkoneuvotteluja. Lausunnot ovat tämän päätöksen liitteenä. Lausuntojen pohjalta määräystä on muutettu koskemaan vähäisiä jätevesiä.<br>
Päivitetyt ympäristönsuojelumääräykset ovat liitteenä.<br>
Valmistelija/esittelijä<br>
Ympäristönsuojelusihteeri Anniina Jäntti<br>
puh. 044 778 0277, anniina.jantti@asikkala.fi<br>
Ehdotus<br>
<br>
Ympäristölautakunta päättää hyväksyä päivitetyt ympäristönsuojelumääräykset ja jättää ne Asikkalan kunnanhallituksen ja kunnanvaltuuston hyväksyttäviksi.<br>
<br>
Päätös<br>
<br>
Ehdotus hyväksyttiin.<br>
__________<br>
<br>
Ptk:n tark.<br>
<br>
ASIKKALAN KUNTA<br>
<br>
Pöytäkirja<br>
<br>
Ympäristölautakunta<br>
<br>
§ 88<br>
<br>
9/2020<br>
<br>

<br>
10.11.2020<br>
<br>
Viranhaltijapäätökset<br>
YMPLTK 10.11.2020 § 88<br>
Ehdotus<br>
<br>
Ympäristölautakunta hyväksyy ja merkitsee tiedokseen seuraavat viranhaltijapäätökset:<br>
Rakennustarkastaja:<br>
Rakennusvalvonnan julkipanolista § 95-110/2020.<br>
<br>
Päätös<br>
<br>
Ptk:n tark.<br>
<br>
Ehdotus hyväksyttiin.<br>
__________<br>
<br>
ASIKKALAN KUNTA<br>
<br>
Pöytäkirja<br>
<br>
Ympäristölautakunta<br>
<br>
§ 89<br>
<br>
9/2020<br>
<br>

<br>
10.11.2020<br>
<br>
Tiedoksiantoasiat<br>
YMPLTK 10.11.2020 § 89<br>
Ehdotus<br>
<br>
Ympäristölautakunta merkitsee tiedokseen seuraavat asiat:<br>
-<br>
<br>
Päätös<br>
<br>
Ptk:n tark.<br>
<br>
Aloitustarkastuksen muistio, Purkupiha Oy.<br>
Etelä-Suomen aluehallintovirasto (ESAVI/6195/2020):<br>
Päätös Kuotaanrannan venesataman tuloväylän ja<br>
satama-altaan ruoppaaminen.<br>
Hämeen ELY (HAMELY/1512/2020):<br>
Lausunto ruoppausilmoituksesta, Vesijärvi.<br>
Hämeen ELY (HAMELY/1099/2019):<br>
Täydentävä lausunto Eetunpohjan valuma-aluekunnostukseen.<br>
Hämeen ELY (HAMELY/1485/2020):<br>
Vastaus ruoppausilmoituksesta, Päijänne.<br>
Hämeen ELY (HAMELY/2287/2016):<br>
Ympäristönsuojelulain (527/2014) 175 §:n nojalla annettava<br>
määräys ja uhkasakon asettaminen määräyksen tehostamiseksi.<br>
Jätevesitarkastusmuistio 19.10.2020.<br>
Vuositarkastuspöytäkirja, maa-ainesten ottoalue 16-417-9-199.<br>
Hämeen ELY (HAMELY/1081/2019):<br>
Vastaus niitto- ja ruoppausilmoitukseen, Eetunpohja.<br>
<br>
Ehdotus hyväksyttiin.<br>
__________<br>
<br>
ASIKKALAN KUNTA<br>
<br>
Pöytäkirja<br>
<br>
Ympäristölautakunta<br>
<br>
§ 90<br>
<br>
10.11.2020<br>
<br>
Muut asiat<br>
YMPLTK 10.11.2020 § 90<br>
Seuraava kokous pidetään 15.12.2020 klo 17.00.<br>
<br>
__________<br>
<br>
Ptk:n tark.<br>

<br>
Pöytäkirja<br>
<br>
9/2020<br>
<br>
OIKAISUVAATIMUSOHJEET JA VALITUSOSOITUS<br>
Toimielin<br>
<br>
Kokouspäivämäärä<br>
<br>
Ympäristölautakunta<br>
<br>
10.112020<br>
<br>
MUUTOKSENHAKUKIELLOT<br>
Kieltojen perusteet<br>
<br>
Seuraavista päätöksistä ei saa tehdä kuntalain 134 §:n mukaan oikaisuvaatimusta eikä kunnallisvalitusta, koska päätös koskee vain valmistelua tai täytäntöönpanoa.<br>
Pykälät 83-85, 87-90<br>
<br>
Koska päätöksestä voidaan tehdä kuntalain 134 § mukaan kirjallinen oikaisuvaatimus, seuraaviin<br>
päätöksiin ei saa hakea muutosta valittamalla.<br>
Pykälät<br>
<br>
Hallintolainkäyttölain 5 §:n / muun lainsäädännön mukaan seuraaviin päätöksiin ei saa hakea<br>
muutosta valittamalla.<br>
Pykälät ja valituskieltojen perusteet<br>
<br>
OIKAISUVAATIMUSOHJEET<br>
Oikaisuvaatimusviranomainen ja -aika<br>
<br>
Seuraaviin päätöksiin tyytymätön voi tehdä kirjallisen oikaisuvaatimuksen. Viranomainen, jolle oikaisuvaatimus tehdään, osoite, postiosoite, sähköposti ja fax.<br>
<br>
Asikkalan ympäristölautakunta<br>
osoite: Rusthollintie 2, 17200 VÄÄKSY<br>
postiosoite: PL 6, 17201 VÄÄKSY<br>
sähköposti: kirjaamo@asikkala.fi<br>
fax: (03) 888 6268<br>
Pykälät<br>
<br>
Oikaisuvaatimus-kir<br>
jelmän sisältö ja toimittaminen<br>
<br>
Oikaisuvaatimus on tehtävä 14 päivän kuluessa päätöksen tiedoksisaannista.<br>
Oikaisuvaatimusaikaa laskettaessa tiedoksisaantipäivää ei oteta lukuun.<br>
Katso jäljempänä.<br>
<br>
Liitetään pöytäkirjaan.<br>
<br>
Ptk:n tark.<br>
<br>

<br>
Pöytäkirja<br>
<br>
9/2020<br>
<br>
VALITUSOSOITUS<br>
Valitusviranomainen ja valitusaika<br>
<br>
Seuraaviin päätöksiin voidaan hakea muutosta kirjallisella valituksella. Valitusaika alkaa päätöksen tiedoksisaannista. Valitusaikaa laskettaessa tiedoksisaantipäivää ei<br>
oteta lukuun.<br>
Valitusviranomainen<br>
Kunnallisvalitus<br>
§<br>
<br>
Hämeenlinnan hallinto-oikeus<br>
Raatihuoneenkatu 1, 13100 HÄMEENLINNA<br>
hameenlinna.hao@oikeus.fi<br>
puh: 029 56 42210<br>
fax: 029 56 42269<br>
Valitusaika: 30 päivää<br>
<br>
Hallintovalitus<br>
<br>
Valitusviranomainen<br>
<br>
§ 86<br>
<br>
Hämeenlinnan hallinto-oikeus<br>
Raatihuoneenkatu 1, 13100 HÄMEENLINNA<br>
hameenlinna.hao@oikeus.fi<br>
puh: 029 56 42210<br>
fax: 029 56 42269<br>
Valitusaika: 30 päivää<br>
Päätöksen antopäivä 13.11.2020<br>
Valitusaika päättyy 13.12.2020<br>
<br>
Hallintovalitus<br>
<br>
Valitusviranomainen<br>
<br>
§<br>
<br>
Vaasan hallinto-oikeus<br>
Korsholmanpuistikko 43, PL 204<br>
65101 VAASA<br>
vaasa.hao@oikeus.fi<br>
puh: 029 56 42780<br>
fax: 029 56 42760<br>
Valitusaika: 30 päivää<br>
<br>
Oikaisuvaatimus-/<br>
valituskirjelmän sisältö ja toimittaminen<br>
<br>
Oikaisuvaatimuskirjelmässä / valituskirjelmässä on ilmoitettava<br>
<br>
valittajan nimi, ammatti, asuinkunta ja postiosoite<br>
<br>
päätös, johon haetaan muutosta<br>
<br>
miltä osin päätökseen haetaan muutosta ja mitä muutoksia siihen vaaditaan tehtäväksi<br>
<br>
muutosvaatimuksen perusteet<br>
Valituskirjelmä on valittajan tai valituskirjelmän muun laatijan asiamiehen omakätisesti allekirjoitettava. Jos ainoastaan laatija on allekirjoittanut oikaisuvaatimuskirjelmän / valituskirjelmän, siinä on<br>
mainittava myös laatijan ammatti, asuinkunta ja postiosoite.<br>
Oikaisuvaatimuskirjelmään / valituskirjelmään on liitettävä päätös, josta valitetaan, alkuperäisenä<br>
tai jäljennöksenä sekä todistus siitä, minä päivänä päätös on annettu tiedoksi tai muu selvitys oikaisuvaatimus- / valitusajan alkamisen ajankohdasta.<br>
Oikaisuvaatimuskirjelmään / valituskirjelmään on liitettävä asiakirjat, joihin oikaisuvaatimuksen tekijä / valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle.<br>
Asiamiehen on liitettävä valtakirja sen mukaan kuin hallintolain 12 §:ssä / HLL 21 §:ssä säädetään.<br>
Oikaisuvaatimusasiakirjat / valitusasiakirjat on toimitettava oikaisuvaatimus- / valitusviranomaiselle viimeistään oikaisuvaatimus- / valitusajan viimeisenä päivänä ennen viraston aukioloajan päättymistä. Jos oikaisuvaatimus- / valitusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa asiakirjat toimittaa viranomaiselle ensimmäisenä sen jälkeisenä arkipäivänä. Asiakirjat toimitetaan viranomaisen asiointiosoitteeseen lähettäjän<br>
omalla vastuulla. Tämä voidaan tehdä myös postitse, sähköisesti tai lähetin välityksellä. Postiin<br>
asiakirjat on jätettävä niin ajoissa, että ne ehtivät perille ennen oikaisuvaatimus- / valitusajan päättymistä.<br>
<br>
Lisätietoja<br>
<br>
Valitusasiakirjat voi toimittaa myös: nimi, osoite ja postiosoite<br>
Pykälät<br>
Tuomioistuinmaksulain 31.12.2018 /1383 mukaan oikeudenkäyntimaksut hallinto-oikeuteen<br>
1.1.2019 alkaen vireille tulevien asioiden osalta ovat seuraavat: Hallinto-oikeudessa valituksen käsittelystä perittävä oikeudenkäyntimaksu on 260 euroa. Mikäli hallinto-oikeus muuttaa valituksenalaista päätöstä muutoksenhakijan eduksi, oikeudenkäyntimaksua ei peritä. Maksua ei myöskään<br>
peritä eräissä asiaryhmissä eikä myöskään mikäli asianosainen on muualla laissa vapautettu<br>
maksusta. Maksuvelvollinen on vireillepanija ja maksu on valituskirjelmäkohtainen.<br>
Yksityiskohtainen oikaisuvaatimusohje / valitusosoitus liitetään pöytäkirjanotteeseen.<br>
<br>
Ptk:n tark.<br>

